

Læringsplan

**5. trinn Uke 39 (23 - 27. september)**

|  | **På skolen** | **Hjemme** |
| --- | --- | --- |
| **Mandag**  08:30-14:30 | Nasjonale prøver i regning | Norsk:  Grønn  Les teksten “342 dager i verdensrommet” Bruk OBI blikk og tenk over spørsmålene på toppen før du starter å lese. Svare på spørsmålene under B. Spørsmålene under A er valgfritt. Skriv i den lille skriveboken.  Blå:  Øv på “lesekurs” arket. Les teksten “Atlas” og svar på spørsmålene under A og B. Du kan velge om du vil svare på arket eller i skriveboken.  Matematikk:  Jobb med oppgavene som er tildelt på Campus inkrement som handler om multiplikasjon. Se videoene, svar på kontrollspørsmålene og oppgavene som er gitt til tematikken.  Engelsk:  Interview someone at home. Ask six questions using WHO, WHAT, WHERE, WHEN, HOW, WHY. Write both the questions and the answers in your E-book. Use full sentences. |
| **Tirsdag**  08.30-13.45 | Samfunnsfag- prosjekt |
| **Onsdag**  08.30-14:00 | Matte / Norsk  Engelsk  Gym |
| **Torsdag**  08.30-13.45 | K & H/Musikk  KRLE  Norsk  Naturfag |
| **Fredag**  08:30-13:45 | Matte  Fellessamling  Engelsk  Norsk  Samfunnsfag |

| **Tema:** | |
| --- | --- |
| **Læringsmål** | |
| Norsk | Å kunne gi og få tilbakemelding på egne og andres tekster ut fra kriterier.  Skrive om og presentere en tekst eller bok. |
| Matematikk | Forberedelse til nasjonale prøver gjennom repetisjon av grunnleggende matematiske ferdigheter. |
| Engelsk | bruke enkle strategier i språklæring, tekstskaping og kommunikasjon, blant annet å bruke spørsmål for å innhente informasjon. |
| Kroppsøving | Balltilvenning og lagspill med utgangspunkt i basketball.  Balanse og balansetrening. |
| Samfunnsfag | Beskrive geografiske hovedtrekk i ulike deler i verden, og hvordan disse hovedtrekkene påvirker menneskene som bor der |
| Naturfag | Stille spørsmål og lage hypoteser om naturfaglige fenomener, og samle data, lage hypotese og presentere funn. |

| **Informasjon** |
| --- |
| - Husk leksehjelp mandager og onsdager fra kl 14:00-15:00 i basen til 6. trinn.  - Annelene (kunst og håndverk-ansvarlig) har et ønske om at elevene gjerne har på seg klær som de ikke er redd for å skitne til eller bli ødelagt, de dagene de har K og H.  - Mandag gjennomfører vi siste del av nasjonale prøver. De som av ulike grunner ikke har kunnet delta vil få mulighet til å ta den igjen i løpet av uken.  - Campus Inkrement er et matematikkverk som har fokus på dybdelæring og tilpasset opplæring. Læreverket baserer seg på at elevene får en undervisningsvideo, også deretter svare på kontrollspørsmål knyttet til videoen.  -Husk Freeride fredag 27.9 Husk å ta med samtykkeskjema til første gangen. Elevene fikk det i sekken på fredag. |

**UKEBREV**

| Enda en fin uke er over og vi nærmer oss slutten på nasjonale prøver. I norsk har vi lest og jobbet med ulike tekster. Vi har også jobbet videre med antonymer og synonymer, og her har vi spilt både bingo og “finn en venn”, dette tror jeg elevene likte godt og de var veldig entusiastiske. I gym har vi jobbet med balansetrening og balltilvenning med utgangspunkt i basketball. Her viser de liten “frykt” for ballen og vi kunne raskt bevege oss videre både til sentring og spill. Vi har også drevet med ulike balanseøvelser og leker.  Vi har repetert spørreordene *who, what, when, where, how, why* i engelsken og jobbet med å lage spørsmål til å intervjue hverandre. Vi har hatt mye muntlig aktivitet for å forsøke å ufarliggjøre å snakke engelsk.  I matematikk har vi jobbet med de fire regneartene for å ruste elevene best mulig til nasjonale prøver. I samfunnsfag har elevene jobbet med et prosjekt der de skulle sammenligne to land fra to ulike verdensdeler. Her skal elevene finne ut språk, valuta, klima, befolkningsstall, osv.  Det var så kjekt å være med fadderbarna forrige fredag at vi gjentok det denne fredagen også. Elevene har lest, spilt, bygget og lekt med de små fadderbarna på ulike stasjoner. Som i forrige uke var stemningen veldig god, og femteklassingene har fått kjenne på både mestring og utfordringer med å plutselig være “stor”.  Og vi ønsker Helge og resten av landslaget lykke til i EM i Athen helgen 27-28 september.  Vi ønsker alle en fin helg.  Hilsen Mostafa, Bente og Helge. |
| --- |

